recursal/SuperWikiNEXT-32B huggingface dataset:
Prof. Donald Johanson
**Donald Carl Johanson**, nado en Chicago en 1943, é un paleoantropólogo estadounidense, que descubriu en Hadar co seu equipo o 24 de novembro de 1974 o esqueleto parcial dun homínido de 3,18 millóns de anos no Triángulo Afar de Etiopía. Ao esqueleto déuselle o nome de Lucy e actualmente clasifícase como *Australopithecus afarensis*.

Traxectoria
-----------

Fillo de inmigrantes suecos, quedou orfo aos dous anos e pasou a infancia en Hartford, Connecticut, aínda que comezou estudando química, cambiou á antropoloxía e estudou con F. Clark Howell. En 1972 visita pola primeira vez o Triángulo Afar, e decide organizar unha expedición paleontolóxica á rexión, na que traballou entre 1973 e 1976 e na que se decubriron importantes fósiles, ademais de Lucy, entre os que destacan os fósiles de 13 individuos que se atoparon xuntos, o que se cre é a máis antiga evidencia de grupo social homínido, e ao que se coñece como a primeira familia.

En 1981 estableceu en Berkeley o Institute of Human Origins, que en 1998 trasladou á Universidade estatal de Arizona

|  |  |
| --- | --- |
| Control de autoridades | 
* Wd: Q503293
* WorldCat
* VIAF: 7401333
* BNE: XX1721470
* BNF: 12013530p
* EBID: ID
* FAST: 96967
* GEC: 0247723
* GND: 120537885
* ISNI: 0000 0001 1036 8288
* LCCN: n82106251
* NKC: jcu2013799099
* NNDB: 000101586
* NTA: 075273942
* OL: OL476423A
* Persée: 70646
* SNAC: w6w68hkt
* SUDOC: 028263650

 |
**Enrique Hervada García-Sampedro**, nado na Coruña en 1883 e finado na mesma cidade o 4 de abril de 1953, foi un médico galego.

Traxectoria
-----------

Xardíns de Méndez Núñez.
Estudou Medicina na Universidade de Santiago de Compostela, e fixo a licenciatura (1905) e o doutoramento (1906) en Madrid. Foi profesor axudante da Facultade de Medicina de Santiago e ampliou estudos en París. En 1910 abriu consulta na Coruña. Médico moi coñecido, participou nunha sociedade asistencial, e traballou para que a xente sen recursos tivera asistencia. Atendía gratuitamente no dispensario antituberculoso da rúa do Sol e no Sanatorio de Oza. Exerceu de profesor da Universidad Popular de La Coruña. Foi membro de varias sociedades científicas e presidente do Círculo de Artesáns. Colaborou en *La Calle* e publicou máis dun cento de traballos médicos.

Recoñecementos
--------------

Placa da rúa.
* O Concello dedicoulle unha rúa no barrio de Catro Camiños e hai un monumento nos Xardíns de Méndez Núñez que o lembra.

Notas
-----

1. ↑  *El Pueblo Gallego*, 4-4-1953, p. 1.

Véxase tamén
------------

### Ligazóns externas

* "Enrique Hervada". *Álbum da Ciencia* do Consello da Cultura Galega.

|  |  |
| --- | --- |
| Control de autoridades | 
* Wd: Q20535445
* WorldCat
* VIAF: 2548154741637853110000
* DBE: enrique-hervada-garcia-sampedro

 |
**Donald Wai Man Cheung**, nado en Hong Kong en 21 de decembro 1952, é un cantante de Hong Kong de cantopop.

Traxectoria
-----------

Comezou a súa carreira musical a finais da década de 1970 e en 1978 gañou un concurso para cantantes afeccionados o que lle supuxo o seu primeiro contrato cunha compañía discográfica, entre 1979 e 1982 gravou 9 álbums e o tema para o filme *Xin tie cuo men shen*. Entre 1985 e 2003 actuou como vocalista para estrelas da cantopop como Liza Wang, Leslie Cheung, Sam Hui, Alan Tam ou George Lam. En 2003 volveu a gravar un álbum en solitario, con versións de grandes divas do cantopop como Anita Mui ou Sally Yeh, e que se converteu nun grande éxito chegando a álbum de platino case de inmediato, seguindo o seu éxito nos anos seguintes.

Notas
-----

1. ↑  66歲張偉文腳筋萎縮靠輪椅代步 望9月演唱會台上站起來 ol.mingpao.com, 3 de agosto de 2019
2. ↑  "Cheung Wai Man". Hong Kong Movie World
3. ↑  Yiu-Wai Chu (2017) *Hong Kong Cantopop: A Concise History* Hong Kong University Press, p. 167

|  |  |
| --- | --- |
| Control de autoridades | 
* Wd: Q7237147
* Discogs: 6164422
* IMDb: nm12510296
* MusicBrainz: ID

 |
**Enrique López López**, nado en Cacabelos o 18 de maio de 1963, é un xuíz español.

Traxectoria
-----------

Licenciado en Dereito pola Universidade de Oviedo, entrou na carreira xudicial en 1989. Foi xuíz destinado en Arzúa, Valladolid e León. Foi vogal do Consello Xeral do Poder Xudicial e logo o seu voceiro. En 2005 foi nomeado maxistrado da Sala do Penal da Audiencia Nacional. Foi proposto polo Partido Popular como maxistrado do Tribunal Constitucional de España, vetado polo PSOE e recuperado posteriormente en 2013 cando saíu designado.

Manifestou o seu apoio á reinstauración da cadea perpetua.

Como docente, foi profesor na área de Dereito Procesual da Universidade de Valladolid, ademais de profesor asociado de Dereito Penal na de León. Logo foi contratado como profesor de Penal pola Universidade Europea de Madrid.

Colaborou nos medios de comunicación, e escribiu unha columna semanal no xornal *La Razón*. Tamén foi patrón da Fundación Wolters Kluwer. Creou e dirixiu o Observatorio de la Actividad de la Justicia.

Cando era maxistrado do Tribunal Constitucional foi interceptado pola Policía Nacional por conducir a súa moto sen casco o 1 de xuño de 2014. Pouco despois, nun control de alcoholemia realizado pola Policía Municipal, deu positivo. Enrique López recoñeceu posteriormente que se saltara un semáforo en vermello. O 2 de xuño presentou a súa dimisión ao presidente do Tribunal Constitucional. Volveu á Audiencia Nacional, onde a repartición o asignou para xulgar o caso Gürtel e rexeitou inhabilitarse a pesar das súa conexións co Partido Popular.

Notas
-----

1. ↑  Enrique López, cercano al PP y a Trillo, *El País*, 7/6/2013.
2. ↑  Patronos de la Fundación, Fundación Wolters Kluwer.
3. ↑  «Enrique López dimitirá hoy como magistrado del Tribunal Constitucional tras ser 'pillado' ebrio y sin casco en su moto.» - Elmundo.com
4. ↑  «Un disparate: Nadie creerá las sentencias de Gürtel y Bárcenas dictadas por afines al PP» - ElPais.com
**Donald Ramotar**, nado o 22 de outubro de 1950, é un político güianés, elixido en 2011 como presidente do país.

Traxectoria
-----------

Ingresou no Partido Progresista do Pobo a principal forza da descolonización na Güiana en 1967. Licenciado en Economía pola Universidade da Güiana, medrou na estrutura da formación ao longo da década dos setenta ata chegar ao seu comité executivo en 1983. En 1988 foi designado encargado de relacións internacionais do Sindicato Labrego da Güiana, posto que ocupou ata 1992.

O esquerdista e etnicamente indostaní PPC escolleuno como un dos candidatos ao Parlamento da Güiana en 1992, onde conseguiu o escano ao mesmo tempo que o líder da formación, Cheddi Jagan se facía co poder logo de varias lexislaturas na oposición. Reelixido continuamente dende eses comicios, a partir de 1993 ocupou ademais a secretaría executiva do PPP. Logo do falecemento de Jagan, Ramotar foi elixido o novo secretario xeral do partido, en 1997. Durante a primeira década do século XXI foi sumando poder na estrutura do partido: reelixido para o Comité Executivo, e como secretario xeral, tamén accedeu ao consello editorial do xornal de partido *Thunder* (trebón), mentres que o líder público do PPP, Bharrat Jagdeo, ocupaba a presidencia.

En 2011 os dous termos máximos para a presidencia de Bharrat Jagdeo chegaron á súa fin e anunciou que deixaría a presidencia ao remate do ano. Ramotar foi daquela escollido líder da formación para a contenda electoral sen oposición interna e semanas despois Jagdeo nomeábao conselleiro político, o seu primeiro cargo na goberno en todos eses anos. As eleccións celebráronse o 28 de novembro de 2011, e Ramotar foi proclamado vencedor catro días máis tardes logo dun reconto moi axustado. Ramotar conseguira a vitoria, pero quedaba a un escano da maioría absoluta. Conforme a lexislación güianesa iso encargáballe a tarefa de gobernar pero ao mesmo tempo en ausencia de maioría parlamentaria.

|  |  |  |
| --- | --- | --- |
| Predecesor:**Bharrat Jagdeo** |  **Güiana Presidente de Güiana** 2011 - | Sucesor:**no cargo** |

Notas
-----

1. ↑  "Presidential favourite Donald Ramotar wins candidacy to lead the PPP/C in the 2011 elections"[*Ligazón morta*], *The Guyana Press*, 4/4/2011.

|  |  |
| --- | --- |
| Control de autoridades | 
* Wd: Q57422
* EBID: ID
* Munzinger: 00000029079

 |
**Gabriel Feijoo de Araújo** foi un escritor galego, viviu entre os séculos XVII e XVIII.

Traxectoria
-----------

*Entremés famoso sobre da pesca do río Miño*.
Pouco ou case nada se sabe da súa vida. O único dato certo co que se conta consiste en que posuía o título de licenciado. Fermín Bouza-Brey, investigando os seus apelidos, chegou á conclusión de que era "*galego da orela dereita do Miño*". Ademais, este investigador estabeleceu que Feijoo de Araújo posuía vínculos familiares, polo seu apelido paterno, co Padre Feijoo.

Autor do primeiro entremés conservado en galego, coñecido como *Entremés famoso sobre da pesca do río Miño*, 1671?, do que Bouza-Brey fixo a primeira edición impresa en 1953. A obra está composta por 9 escenas nas que se describe *la contienda que tubieron los labradores de la feligresía de Caldelas con los portugueses sobre la pesca del río Miño*.

A importancia de Gabriel Feijoo non se debe realmente ó valor literario da súa obra, senón ó feito de que é a primeira obra de teatro en galego (con diálogos en portugués) que se coñece. Consérvase só unha copia do orixinal, na Biblioteca Nacional de Madrid, copia realizada con numerosos erros tanto nos textos galegos como nos portugueses. Tamén cómpre destaca-lo valor que representa para o coñecemento do galego falado na Galicia do século XVII.

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***Gabriel Feijoo de Araújo*** |

### Bibliografía

* "Feixoo Araúxo, Gabriel". *Diciopedia do século 21* **2**. Do Cumio, Galaxia e do Castro. 2006. p. 887. ISBN 978-84-8288-942-9.

### Outros artigos

* Literatura galega dos Séculos Escuros

### Ligazóns externas

* Gabriel Feixó de Araúxo na Biblioteca Virtual Galega.

|  |  |
| --- | --- |
| Control de autoridades | 
* Wd: Q8963282
* BNE: XX4946699

 |
**Floyd Glenn Lounsbury**, nado o 25 de abril de 1914 e finado o 14 de maio de 1998, foi un epigrafista e antropólogo estadounidense coñecido como maianista e polos seus traballos de lingüistíca nunha serie de linguas de América do Norte e mesoamericanas precolombianas, particularmente a lingua maia e a interpretación dos seus glifos.

Traxectoria
-----------

Lounsbury naceu en Stevens Point, Wisconsin. Graduouse na Universidade de Wisconsin en 1941, especializándose en matemáticas. Alí coñeceu a Morris Swadesh conferencista sobre temas de lingüística indíxena norteamericana. Lounsbury que asistiu ós cursos de Swadesh volveuse o seu axudante e continuou coas súas conferencias cando este partiu para México. Así, afondou no seu coñecemento da lingua oneida para a cal desenvolveu un sistema ortográfico. Continuaría con este proxecto durante o desenvolvemento da súa mestría concentrándose na fonoloxía da lingua.

Durante a segunda guerra mundial traballou para o exército americano como meteorólogo.

Obtivo o seu grao de mestría en 1946. Logrou unha bolsa da Fundación Rockefeller para traballar na Universidade Yale sobre a lingua oneida. Máis tarde concluíu os seus estudos do doutoramento en 1949, facendo a súa tese sobre linguas iroquesas.

Foi pai da coñecida novelista e cineasta estadounidense Ruth Ozeki.

Achegas científicos
-------------------

Os seus estudos permitiron estabelecer vínculos históricos entre as linguas iroquesas. Traballou xunto con outros, na determinación de nomes asignados a lugares na conca do lago Champlain e desenvolveu unha versión do mito da creación dos oneida en Ontario, que despois se convertería nun libro publicado polo seu alumno Bryan Gick de maneira póstuma, que incluíu varias análises lingüísticas sobre devandita etnia e aspectos de vellas lendas iroquesas.

Lounsbury foi un colaborador da teoría fonética de Yuri Knorozov sobre os xeróglifos maias no senso de que estes representaban sílabas máis que idiogramas e nese aspecto contribuíu á metodoloxía que finalmente conduciu ó desciframento de tales glifos mesoamericanos. Foi parte do trío, con Linda Schele e Peter Mathews que en 1973, traballou para presentar a cronoloxía de douscentos anos da familia do señor de Palenque, durante a *Primeira Mesa Redonda sobre a Cultura Maia* celebrada en tal sitio arqueolóxico en Chiapas, México.

Lounsbury tamén desenvolveu unha correlación entre o calendario longo maia e o calendario xuliano que vincula a data do 1 de xaneiro do ano 4713 a. de C. co principio da conta longa maia no 13.0.0.0.0 (4 Ahau, 8 Kum'kú).

Notas
-----

1. ↑  El web site de Ruth Ozeki, hija de Floyd Lounsbury

|  |  |
| --- | --- |
| Control de autoridades | 
* Wd: Q1392052
* WorldCat
* VIAF: 247575125
* BNF: 145586126
* GND: 132186292
* ISNI: 0000 0000 2934 8415
* LCCN: no97065147
* NTA: 120945975
* Persée: 199624
* SNAC: w62g1v2w
* SUDOC: 089770153

 |
Departamentos do Senegal.
Os **departamentos do Senegal** son as subdivisións das súas 14 rexións. Hoxe en día ten 45.

Os departamentos están listados abaixo, por rexión:

Dakar
-----

Departamentos da Rexión Dakar.
* Dakar
* Guédiawaye
* Pikine
* Rufisque

Diourbel
--------

Departamentos da Rexión Diourbel.
* Bambey
* Diourbel
* Mbacké

Fatick
------

Departamentos da Rexión Fatick.
* Fatick
* Foundiougne
* Gossas

Kaffrine
--------

* Birkilane
* Kaffrine
* Koungheul
* Malem Hoddar

Kaolack
-------

Departamentos da Rexión Kaolack.
* Guinguinéo
* Kaolack
* Nioro du Rip

Kédougou
--------

* Kédougou
* Salemata
* Saraya

Kolda
-----

Departamentos da Rexión Kolda.
* Kolda
* Médina Yoro Foulah
* Vélingara

Louga
-----

Departamentos da Rexión Louga.
* Kébémer
* Linguère
* Louga

Matam
-----

Departamentos da Rexión Matam.
* Kanel
* Matam
* Ranérou Ferlo

Saint-Louis
-----------

Departamentos da Rexión Saint-Louis.
* Dagana
* Podor
* Saint-Louis

Sédhiou
-------

* Bounkiling
* Goudomp
* Sédhiou

Tambacounda
-----------

Departamentos da Rexión Tambacounda.
* Bakel
* Goudiry
* Koumpentoum
* Tambacounda

Thiès
-----

Departamentos da Rexión Thies.
* M'bour
* Thiès
* Tivaouane

Rexión de Ziguinchor
--------------------

Departamentos da Rexión Ziguinchor.
* Bignona
* Oussouye
* Ziguinchor

Véxase tamén
------------

### Outros artigos

* Subdivisións do Senegal
* Arrondissements do Senegal
Flunitracepam.
O **flunitracepam** (que tamén presenta entre outros os nomes comerciais de **Rohypnol**®, **Fluscand**®, **Flunipam**®, **Ronalin**® ) é unha droga da familia dos derivados da benzodiacepina. É un potente hipnótico, sedante, ansiolítico e relaxante muscular.

O *Rohypnol* (flunitracepam) é un hipnótico de Hoffman-La Roche. É da familia da benzodiacepina, como *Librium*, *Xanax* e *Valium*. O *Rohypnol* é 10 veces máis tóxico có diacepam *Valium*.

Nos Estados Unidos nunca se aprobou para uso médico porque hai outros hipnóticos máis seguros.

Historia
--------

O Flunitracepam sintetizouse en 1970 por Roche e era usado hospitalariamente cando se necesitaba unha profunda sedación. Entrou no mercado europeo en 1975 e, a partir dos 80, comezou a estar dispoñible noutros países.

Presentacións
-------------

Viña en doses de 1 mg, 2 mg e 5 mg pero, debido á súa extrema potencia e perigo, actualmente só está dispoñible en 1 mg. Cada tableta ten cuñado "Roche" dun lado, e o número 1 encerrado nun círculo indicando as doses de 1 mg.

Posoloxía e farmacoloxía
------------------------

Como outras benzodiacepinas, o flunitracepam produce sedación, relaxación muscular, redución da ansiedade, prevención de convulsións. Os efectos son aproximadamente 10 veces máis potentes có diacepam. Aparecen ós 15 a 20 min despois da administración oral, e duran de catro a seis horas. Algúns efectos residuais persisten 12 h ou máis. Por vía oral absórbese o 80% de flunitracepam; en supositorios, o 50%.

| * v
* c
* e
Benzodiacepina |
| --- |
| 
* Adinazolam
* Alprazolam
* Bentazepam
* Bromacepam
* Brotizolam
* Camazepam
* Clordiacepóxido
* Cinolacepam
* Clobazam
* Clonacepam
* Clorazepate
* Clotiazepam
* Cloxazolam
* Cyprazepam
* Diacepam
* Doxefazepam
* Estazolam
* Ethyl loflazepate
* Etizolam
* Fludiazepam
* Flunitracepam
* Flurazepam
* Flutazolam
* Flutoprazepam
* Gidazepam
* Halazepam
* Haloxazolam
* Ketazolam
* Loprazolam
* Loracepam
* Lormetazepam
* Medazepam
* Mexazolam
* Midazolam
* Nimetazepam
* Nitrazepam
* Nordazepam
* Oxazepam
* Oxazolam
* Phenazepam
* Pinazepam
* Prazepam
* Quazepam
* Temacepam
* Tetrazepam
* Tofisopam
* Triazolam
* Zolazepam

 |

---

|  |  |
| --- | --- |
|  |  *Este artigo sobre química é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q62947
* EBID: ID
* GND: 4154795-0
* LCCN: sh85049403
* MAG: 2781442855

 |

|  |  |
| --- | --- |
| Identificadores | 
* ATC: N05CD03
* CAS: 1622-62-4
* ChEBI: 31622
* ChEMBL: CHEMBL13280
* ChemSpider: 3263
* DrugBank: 01544
* DTXSID: DTXSID7023065
* ECHA: 100.015.089
* HMDB: HMDB0015510
* IUPHAR: 4193
* KEGG: D01230
* MeSH: D005445
* PubChem: 3380
* RxNorm: 4460
* UNII: 620X0222FQ

 |
**Deportación** é a acción de desterro do que son vítimas individuos ou grupos de persoas usualmente por razóns políticas. Xeralmente aplícase como castigo, con fins aislacionistas ou escravistas. Nalgúns casos a deportación de comunidades ten como causa diferenzas étnicas ou relixiosas.

En todo caso, as causas que levaron historicamente á deportación de calquera grupo é considerada como un acto segregacionista e comportou en diversas oportunidades graves abusos e ata o exterminio ou xenocidio de poboacións enteiras.

Historia
--------

Desde un punto de vista estritamente histórico a Biblia fai referencia en varias pasaxes a deportacións masivas, recoñecidas actualmente como históricas, cabe mencionar o traslado de gran parte da poboación israelita a Babilonia, evidentemente contra a súa vontade e con fins escravistas. Na época do Imperio Romano diversas tribos foron forzadas a mobilizarse cara ao imperio: os (tracios, dalmacios) ou fóra deste (xermanos, celtas, húngaros) ben por vontade dos exércitos romanos ou para fuxir do pulo dos inimigos destes.

Xa en épocas máis recentes diversos grupos étnicos víronse obrigados a longas mobilizacións debido ao pulo das invasións islámicas da baixa idade media, e ata posteriormente poboacións enteiras gregas, albanesas e do antigo Imperio Bizantino víronse forzadas a retirarse das súas fronteiras naturais cara ao nordés de Europa debido aos encontros entre os exercitos Cruzados e os otománs.

En Rusia a deportación de prisioneiros políticos ou persoas simplemente incómodas cara a Siberia foi práctica común desde a época de Iván Grozny e proseguiu ata a era soviética.

Durante a primeira guerra mundial, a poboación armenia da provincia de Anatolia sufriu deportacións masivas e accións xenocidas.

Durante a segunda guerra mundial a maquinaria criminal nazi levou a cabo o exterminio xudeu realizado nunha parte moi importante tras a deportación das vítimas desde os lugares de orixe aos campos e centros de exterminio situados na Polonia ocupada. Os nazis deportaron tamén a outros grupos étnicos, políticos e sociais ao longo de toda a Europa ocupada por eles como medida de represión á vez que os utilizaban como man de obra escrava.

Véxase tamén
------------

### Outros artigos

* Crime contra a humanidade
* Expulsión

Notas
-----

1. ↑  Deportation to the Death Camps, Yad Vashem *(en inglés)*
2. ↑  Database of deportations during the Holocaust - The International Institute for Holocaust Research, Yad Vashem *(en inglés)*

|  |  |
| --- | --- |
| Control de autoridades | 
* Wd: Q379693
* BNCF: 915
* BRE: 1948393
* EBID: ID
* GEC: 0174502
* GND: 4011467-3
* LCCN: sh85037040
* MAG: 60961049
* NKC: ph805628

 |

|  |  |
| --- | --- |
| Identificadores | 
* MeSH: D000085182
* MeSH: I01.880.604.583.133

 |
A **flotabilidade** é a capacidade que teñen os corpos de manterse na superficie dun líquido sen afundirse. Se a densidade dun corpo é maior que a do líquido, afundirase e, se é menor, flotará. Así pois, distínguese:

* corpo de flotabilidade positiva: o obxecto remonta, saíndo a flote (Po < Pa, sendo Po o peso do obxecto e Pa o peso do líquido desaloxado por el) ;
* corpo de flotabilidade negativa: o obxecto afonda (Po > Pa) ;
* corpo de flotabilidade nulea: o obxecto mantense entre dúas augas (Po = Pa).

O cálculo e modificación da capacidade de flotación dun corpo ten aplicacións na vida diaria, como o deseño de naves (barcos, submarinos), deseño de aeróstatos: globos, dirixibles) ou a práctica de deportes subacuáticos (mergullo, pesca submarina etc).

Introdución
-----------

Se un objecto é máis lixeiro que a auga que despraza, flota; se é máis pesado, afonde.

Un obxecto cóncavo (por exemplo un barco de aceiro) pode desprazar un volume de auga de masa maior á súa propia, e flotar, mais arrisca de afondir se a auga penetra na parte cóncava (un navío de ferro pode ir ó fondo, mentres unha balsa de cortiza non é mergullable).

Notas
-----

1. ↑  Garrido González, Antonio. Ciencias da Natureza 5. Rodeira-grupo edebé. 2015.

Véxase tamén
------------

### Outros artigos

* Principio de Arquímedes
* Lei de Boyle-Mariotte
* Diaño de Descartes

|  |  |
| --- | --- |
| Control de autoridades | 
* Wd: Q6497624
* BRE: 2644067
* EBID: ID
* GND: 4137276-1
* JSTOR: buoyancy
* MAG: 538625479

 |
Unha **comarca** (do latín *commarca* ou *comarcha*, á súa vez derivado do termo de orixe xermánica *Mark*, "confín", "límite", "marca") ou **bisbarra** é unha subdivisión do territorio que configuran varias poboacións que adoitan ter uns nexos comúns condicionando unha unidade, política, natural ou cultural.

Nos diferentes países do mundo, as comarcas representan unha subdivisión non corresponde coa galega, tendo distintos fins e significado. Na Península Ibérica as comarcas foron un xeito de ordenación do territorio moi estendido, existindo matices entre as distintas rexións e países, así en Portugal unha comarca actualmente designa unha división xudicial correspondente á xurisdición dun Tribunal de Primeira Instancia. No Principado de Asturias, as comarcas englobarían a varios concellos, mais as oito comarcas de Asturias non teñen existencia oficial, empregan un sistema de comarcas funcionais ou áreas de planificación territorial.

* En italiano: *contea*
* En francés: *contrée*
* En inglés: *county*

As bisbarras galegas remóntanse tempos atrás, mesmo á época castrexa. De moita importancia é tamén o *Parrochiale suevum*, datado na segunda metade do século VI e onde se reflicte a organización administrativa e eclesiástica do Reino suevo da Gallaecia, contendo unha relación de 134 parroquias agrupadas en trece dioceses (ademais menciónase a diocese *Britoniarum*). O manuscrito indica ademais a existencia de *pagus* (distritos) especificamente suevos. Este documento, realizado en base á conformación do territorio xa existente anteriormente, mantívose en gran parte ata a actualidade.

Notas
-----

1. ↑  As bisbarras persistentes, culturagalega.org. Inclúe audio de Anselmo López Carreira.

Véxase tamén
------------

* Comarcas de Galicia

---

|  |  |
| --- | --- |
|  |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Frederick Tutu Goodwin** é un político das Illas Cook, o Representante da Raíña nas Illas Cook desde 2001.

Traxectoria
-----------

Goodwin ingresou na Policía das Illas Cook in 1956, durante un breve período de tempo serviu na Policía de Nova Zelandia para volver deseguido ás Illas Cook, onde chegou a ser Superintente da Policía.

Nas eleccións xerais de 1978 elixírono para o Parlamento das Illas Cook pola circunscrición de Te Au O Tonga como demócrata.. Foi axudante do ministro de enerxía no goberno de Tom Davis.. En febreiro de 2001 a raíña Isabel II nomeouno Representante da Raíña e cabaleiro da Orde do Imperio Británico en 2004.

Notas
-----

1. 1 2 3  "Goodwin confirmed as QR: 25 years after meeting the Queen, he’s her representative". Cook Islands News. 2001-02-07. Arquivado dende o orixinal o 16 de agosto de 2011. Consultado o 2010-02-28.
2. ↑  "Queen’s Representatives in the Cook Islands". Arquivado dende o orixinal o 25 de xullo de 2011. Consultado o 2010-02-28.
**Donato Fuejo Lago**, nado en Vigo o 27 de outubro de 1926, é un médico e político galego.

Traxectoria
-----------

Cursou os estudos de Medicina nas universidades de Cádiz e Sevilla, licenciándose con Premio Extraordinario e doutorándose como especialista en pulmón e corazón. O seu pai foi un dos primeiros médicos españois que estudaron na Universidade Harvard cunha bolsa da Fundación Rockefeller.

Foi Xefe clínico do Hospital Universitario de la Paz e participou no primeiro transplante de corazón que se realizou en España xunto a Cristóbal Martínez Bordiú e Vital Aza.

Tivo os seus primeiros contactos coa actividade política durante a década de 1950 ao coñecer a Enrique Tierno Galván, integrándose no Partido Socialista Popular (PSP) (denominado entón *Partido Socialista do Interior*) e sendo un dos fundadores da Xunta Democrática. Precisamente, a convocatoria dunha rolda de prensa da Plataforma levouno a Carabanchel durante un tempo.

Nas primeiras eleccións democráticas celebradas en 1977 foi un dos tres deputados elixidos pola circunscrición electoral de Madrid na candidatura do PSP-Unidade Socialista, xunto a Tierno Galván e Raúl Morodo. Membro do Grupo Mixto do Congreso, participou de forma moi activa nas reunións e negociacións para a elaboración da Constitución Española de 1978. Despois da fusión entre o PSP e o Partido Socialista Obreiro Español, volveu ser elixido deputado, agora nas listas do PSOE pola circunscrición de Madrid na primeira e II lexislatura. Foi membro da Executiva Federal do PSOE. Foi nomeado Vicepresidente da Organización Mundial da Saúde, cargo do que dimitiu pouco tempo despois. Ocupou a presidencia da Comisión do Defensor do Pobo no Congreso dos Deputados e foi elixido vogal do Consello de Seguridade Nuclear, onde pasou a ser o seu presidente desde 1987 a 1994.

Véxase tamén
------------

### Ligazóns externas

* Donato Fuejo: "Tengo la garantía de que me controla el Parlamento", *Diario ABC*, 21 de maio de 1988, pp. 22. (en castelán).
* Entrevista con Donato Fuejo, *El País*, 18 de xaneiro de 2008 (en castelán).
* Ficha no Congreso dos Deputados Arquivado 24 de agosto de 2018 en Wayback Machine..
* Ficha no Consello de Seguridade Nuclear.

|  |  |
| --- | --- |
| Control de autoridades | 
* Wd: Q5813346
* PACE: 1959
* PARES: 146775

 |
***El Eco de Teo*** foi un periódico editado en Buenos Aires entre 1916 e 1920.

Historia e características
--------------------------

Revista mensual, apareceu o 10 de marzo de 1916 como órgano de prensa do Centro de residentes de Teo en Sud-América co lema "Por Galicia. Por el trabajador de la tierra gallega: Defiende los intereses colectivos del Distrito Municipal de Padrón". A revista foi órgano oficial da Sociedad Agrícola de Residentes de Vedra en Buenos Aires. Estaba dirixida por Manuel Oliveira Viqueira e contou coa colaboración de Joaquín Pesqueira, J. Buela, Luis Sánchez, Antón Zapata García, Felipe Abeleira e Julio Díaz Miranda. A publicación xurdiu a partir dunha escisión na Federación de Residentes de Teo, editora da revista *Teo*. Incluíu información semellante á desta pero cunha maior tendencia galeguista, acompañada de fotografías da sociedade e ilustracións de Lourido. Sucedeuno *Hércules*.

Véxase tamén
------------

### Bibliografía

* Cerdeira Louro, Jorge; Botana Iglesias, Rocío (2009). *A emigración en Vedra* (PDF). Concello de Vedra. ISBN 978-84-692-7532-0.
* Santos Gayoso, Enrique (1990). *Historia de la Prensa Gallega 1800-1986*. Sada: Do Castro. ISBN 84-7492-489-8.
Un **ebuild** é un script en bash para o proxecto Gentoo Linux para o uso no seu xestor de paquetes Portage. Un ebuild é un xeito automático de realizar a compilación e de instalar o procedemento para o software.

Características
---------------

Cada versión de cada aplicación do Portage tree ten un ebuild escrito para ela. Un ebuild pódese poñer en marcha usando a ferramenta "emerge $nome\_ebuild" que automaticamente compila, calcula calquera dependencia da instalación desexada, descarga os arquivos requiridos, configura, e instala (en /var/tmp/portage/ [nome] do ebuild /image/ por omisión). Despois de completar estes pasos correctamente crea unha lista de arquivos instalados e intégraos no sistema. Aínda que a maioría dos ebuilds atopados no depósito de Gentoo Portage utilízanse en para compilar programas en código fonte, hai tamén ebuilds para instalar paquetes binarios, o ebuilds que instalan soamente a documentación ou datos tales como fontes, e ebuilds básicos, chamados "metabuilds", que permiten a instalación doutros ebuilds (tales como os metabuilds do GNOME ou de KDE).
**Frederick Jackson Turner**, nado o 14 de novembro de 1861 e finado en 1932, foi, xunto con Charles A. Beard, o historiador americano máis influente do comezo do século XX[].

Traxectoria
-----------

Naceu en Portage, Wisconsin, Turner graduouse na Universidade de Wisconsin en 1884, onde foi membro da fraternidade de Phi Kappa PSI, e gañou o doutoramento en historia na Universidade Johns Hopkins en 1890 cunha tese sobre o comercio da pel de Wisconsin. Como profesor da historia en Wisconsin (1890-1910) e Harvard (1910-1922), Turner ensinou aos homes que dominaron os programas americanos da historia. A súa énfase na importancia que tivo a fronteira na formación do carácter americano influenciou a interpretación atopada en milleiros de historias académicas. O seu modelo do seccionalismo como composto de forzas sociais, tales como pertenza étnica e propiedade de terreo, deu ós historiadores as ferramentas para utilizar a historia social como para documentar o progreso social, económico e político en historia americana.

Frederick Jackson Turner recórdase hoxe pola súa "tese da fronteira", que se deu a coñecer por primeira vez o 12 de xullo de 1893 nunha conferencia lida en Chicago para a Asociación Histórica Americana, el indicou que o espírito e o éxito dos Estados Unidos lígase directamente á extensión do territorio cara ao oeste.

|  |  |
| --- | --- |
| Control de autoridades | 
* Wd: Q548462
* WorldCat
* VIAF: 59201523
* BIBSYS: 90248902
* BLBNB: 000327090
* BNE: XX838365
* BNF: 125673780
* CiNii: DA0144141X
* DeutscheBio: 118763229
* EBID: ID
* FAST: 49417
* GND: 118763229
* Gutenberg: 1322
* ISNI: 0000 0001 0905 9365
* LAC: 0016L9927
* LCCN: n80010489
* LibraryThing: turnerfrederickjacks
* LibriVox: 10421
* MGP: 207783
* NDL: 00459262
* NKC: skuk0005659
* NLA: 35558660
* NLG: 96803
* NNDB: 000099161
* NTA: 071381694
* OBP: ID
* OL: OL146604A
* openMLOL: 36753
* PTBNP: 187287
* SNAC: w64x5p84
* SUDOC: 034980636
* Treccani: frederick-jackson-turner
* WikiTree: Turner-23077

 |
Para outras páxinas con títulos homónimos véxase: Ecgberht.

Moeda anglosaxoa a nome de Ecgberht, Museo Fitzwilliam.
**Ecgberht II** foi rei de Kent conxuntamente con Heaberht.

Traxectoria
-----------

Ecgberht II é coñecido polas súas moedas e documentos, nun intervalo que vai desde 765 a 779, dous dos calesforon testemuñados ou confirmados por Heaberht

Ecgberht II subiu ao trono por 765, cando emitiu o seu máis antigo documento conservado. Mais ao redor deste tempo Offa, rei de Mercia, parece que tentaba gobernar Kent directamente, pois parece que emitiu ou confirmou un número de documentos en relación con Kent. Segundo a *Crónica anglosaxoa*, tivo lugar unha batalla en Otford en 776, e malia non rexistrarse nela o desenlace, o feito de que Kent parece ter ficado independente por varios anos despois suxire que Ecgberht saíra vitorioso. Sábese que ficou como rei até polo menos o 779, a data do seu documento máis tardío.

Notas
-----

1. 1 2
2. ↑
3. ↑
4. ↑
5. ↑
6. ↑
7. ↑

Véxase tamén
------------

### Ligazóns externas

* Ecgberht 9 Prosopografía de Inglaterra anglosaxoa.

| * v
* c
* e
Reis de Kent |
| --- |
| Orixes | 
* Hengest e Horsa
* Oisc
* Octa
* Eormenric

 |
| século VII | 
* Æthelberht I
* Eadbald
* Eormenred ?
* Eorcenberht
* Ecgberht I
* Hlothhere
* Eadric
* Mul
* Swæfheard
* Oswine
* Wihtred

 |
| século VIII | 
* Alric
* Eadberht I
* Æthelberht II
* Eardwulf
* Eadberht II
* Sigered
* Eanmund
* Heahberht
* Ecgberht II
* Ealhmund
* Offa de Mercia
* Eadberht III Præn
* Cuthred

 |
| século IX | 
* Coenwulf de Mercia
* Ceolwulf de Mercia
* Baldred
* Ecgberht de Wessex
* Aethelwulf de Wessex
* Aethelstan de Wessex
* Aethelberht de Wessex

 |

|  |  |
| --- | --- |
| Control de autoridades | 
* Wd: Q888551
* ODNB: 57721
* PASE: 4463

 |
O Libro de **Doutrina e Convenios** é un dos libros considerados sagrados por varios grupos mormones xunto á *Biblia*, O *Libro de Mormón* e *A Perla do Gran Prezo*.

No seu contido atópase unha colección de instrucións para o establecemento e dirección da Igrexa, entre iso reunións e cerimonias, convenios, escritos por José Smith baixo a influencia do espírito santo e aceptadas polos seus membros como revelacións divinas ao mencionado Smith e aos seus sucesores na presidencia da Igrexa. Entre os grupos que o aceptan como escritura atópanse as dúas denominaciones con maior cantidade de membros fundamentadas no movemento mormón: a Igrexa de Xesucristo dos Santos dos Últimos Días e a Comunidade de Cristo. Ambas versións difiren entre si en parte debido a que continuaron sendo escritas individualmente logo de ser formados os grupos durante a crise de sucesión trala morte de Joseph Smith en 1844. A versión en castelán da Comunidade de Cristo adoptou o nome de **Doctrina y convenios**.

|  |  |
| --- | --- |
| Control de autoridades | 
* Wd: Q462463
* WorldCat
* VIAF: 176204035
* EBID: ID
* GND: 4443502-2
* LCCN: n83009499

 |
**Edicións Embora** é unha empresa editorial fundada en Ferrol, en 1993, por Francisco Rodríguez López, os irmáns Carlos e Antonio Miragaya Casteleiro e Miguel Toval Porta.

Autores
-------

Publicou obra, entre outros, de Bernardino Graña, Xaquín Marín, Xavier Alcalá, Vicente Araguas, Xoán Babarro, Concha Blanco, Xurxo Borrazás, Rafael Carracedo Crespo, Xosé Neira Vilas, Rosa Aneiros, Roberto Vidal Bolaño, Xesús Constela, Xosé Manuel Suárez Martínez, Bernardo Máiz, Xulio Pardo de Neyra, Antón Cortizas, Rafa Villar, Rubén Ruibal, Suso Lista, Enrique Vigo Teijeiro, Manuel Lorenzo Barxa, Fernando Cabeza Quiles, Paco Souto, María Canosa, Guillermo Llorca, Mercedes Queixas, Carlos Pereira Martínez, Rosa Méndez Fonte, Ramón Loureiro, Carlos Labraña, Farruco Graña, Henrique Dacosta, Ignacio Silva, Rosalía Fernández Rial, Imma António Souto, Xabier Maceiras, Fernando Patricio Cortizo ou Xosé Manuel Varela.

Véxase tamén
------------

### Bibliografía

* "Edicións Embora" en *Enciclopedia Galega Universal*, t. 7, p. 511.
* "Edicións Embora" en *Diccionario Enciclopédico Galego Universal*, t. 23, p. 62.

### Outros artigos

* Distribución editorial galega

### Ligazóns externas

* e no Facebook
* Asociación Galega de Editoras
**Edicións Positivas** é unha empresa editorial galega con sede en Santiago de Compostela. Foi fundada en 1990 por Paco Macías e mais Xelís de Toro, e a súa lingua de edición é principalmente o galego, aínda que tamén editan en portugués.

Características
---------------

Francisco Macías, director de Edicións Positivas (esquerda), e Xosé Manuel Fernández Castro, escritor e investigador (dereita), en 2013, na presentación das *Obras completas* de Roberto Vidal Bolaño.Publica poesía, narrativa e ensaio. No seu catálogo conta con catro coleccións: *Narrativas*, *Plural*, *Di-versos*, *Anima+l*. Amais de encargarse da edición de textos de autores galegos, tamén traballa coa tradución de libros estranxeiros e ten vertido á lingua galega obras de Quim Monzó, H.G. Wells, Antonio Tabucchi, Allen Ginsberg, Pier Paolo Pasolini ou Mark Twain.

Edicións Positivas é a empresa responsábel do premio Narrativas Quentes de literatura erótica, de frecuencia bianual.

Véxase tamén
------------

### Ligazóns externas

* Páxina web da editorial
Coordenadas: 43°28′42″N 6°43′43″O﻿ / ﻿43.47833333, -6.72861111

O **encoro de Arbón** é un encoro español situado na Terra Eo-Navia do Principado de Asturias, sobre o leito do río Navia. Inaugurouse en 1967 e ten unha capacidade de 38,20 hm³ Constitúe o primeiro aproveitamento hidroeléctrico do río Navia, ao situarse a tan só 12 km da súa foz no mar Cantábrico. Logo xa se atopan os encoros de Doiras e Salime, respectivamente. Localízase na parroquia de Arbón, no concello de Villaión, no límite co concello de Coaña. Ademais de por estes dous, as súas augas esténdense tamén polo concello de Boal.

O seu aproveitamento é fundamentalmente hidroeléctrico, aínda que se destina tamén para usos deportivos e lúdicos.

Os ríos Cabornel e Riofrío desmbocan no encoro de Arbón.

Central hidroeléctrica de Arbón
-------------------------------

A central de **Arbón** é unha central hidroeléctrica situada nas proximidades do encoro de Arbón. O seu proxecto é obra do arquitecto Ignacio Álvarez Castelao e do enxeñeiro Juan José Elorza. Conta con dous grupos xeradores, Arbón I e Arbón II, que entraron en funcionamento comercial en 1967 e 1968 respectivamente, con 28 MW cada un. Pertenceu á empresa Viesgo ata a súa compra por Repsol en 2018 , e evacua a súa enerxía a través dunha rede de 132 kV .

Notas
-----

1. ↑  Tielve García, Natalia. "Central Hidroeléctrica de Arbón". *patrimoniuindustrial.com*.
2. ↑  "Repsol, segunda mayor eléctrica en Asturias tras culminar la compra de activos a Viesgo". *La Nueva España*. 3 de novembro de 2018.

|  |  |
| --- | --- |
| Control de autoridades | 
* Wd: Q966940
* SNCZI-IPE: 1409

 |
O **edicto de Rothari** é proclamado en 643 no reino longobardo de Italia ante a asemblea dos homes libres, que a aproban segundo o costume golpeando a súa lanza no seu escudo. Promulgouno o rei Rotario (ou *Rothari*), que lle deu nome.

O documento está composto de máis de 400 leis que protexen esencialmente as guerreiros. Matar, golpear, desarmar a un guerreiro ou mesmo turrarlle da barba constitúen delitos castigados con severidade. Entre os guerreiros e o rei interponse a aristocracia, dominada polos duques e os *gastalds*, especie de condes. O seu papel medra, e no século VII, é a que regula a sucesión ao trono. O edicto amosa unha función nova asignada ao rei: a protección dos débiles, entre os que se contan as mulleres, que están fortemente subordinadas moral e economicamente aos homes.

O Edicto de Rothari dota de privilexios ás asociacións profesionais (*ministeria*), entre elas a dos *magistri comanici* ou mestres de Côme (construción).

Véxase tamén
------------

### Ligazóns externas

* O Edicto de Rotario (en italiano).
* Texto do Edicto en latín

|  |  |
| --- | --- |
| Control de autoridades | 
* Wd: Q1284512
* EBID: ID

 |
**Eduardo Blanco Acevedo**, nado en Montevideo o 14 de marzo de 1884 e finado no mesmo lugar o 7 de xullo de 1971, foi un médico e político uruguaio, pertencente ao Partido Colorado.

Familia
-------

Foi fillo de Juan Carlos Blanco Fernández e de Luisa Acevedo Vásquez. Seus irmáns Daniel, Juan Carlos e Pablo tamén tiveron destacada actuación política. Súa irmá Luisa foi a esposa do Doutor Francisco Soca.

Casou con Sara Shaw Usher.

Carreira
--------

Graduado como médico en 1912, especializouse en cirurxía en Europa. Durante a primeira guerra mundial traballou como cirurxián en hospitais franceses, polo que recibiu numerosos recoñecementos por parte do goberno daquel país. Incluso interveu o propio Charles de Gaulle, salvándolle o brazo dereito. Ao retornar a Uruguai, foi profesor na Facultade de Medicina e publicou numerosos traballos sobre temas da súa especialidade.

No plano político, en 1933, foi nomeado polo presidente Gabriel Terra (de quen era consogro) Ministro de Saúde Pública, carteira que desempeñou até 1936. Nese ano incorporouse á bancada do Senado, praza que obtivera dous anos antes. Nas eleccións de marzo de 1938, foi candidato á Presidencia da República por unha fracción terrista do Partido Colorado, mais foi derrotado internamente pola candidatura de Alfredo Baldomir, tamén próximo ao presidente Terra.

Nas eleccións de 1946, foi electo novamente senador. Nesa época fálase do "blancoacevedismo" como un movemento político importante dentro do Partido Colorado. En 1951 foi designado polo novo presidente Andrés Martínez Trueba como Ministro de Instrución Pública e Previsión Social (actualmente Educación e Cultura). Un ano despois, o Parlamento elixiuno para ocupar un posto no primeiro Consello Nacional de Goberno, que completou o mandato de Martínez Trueba, até febreiro de 1955. Ao terminar dito período, tivo un posto na cámara alta durante un período máis, até 1959.

Notas
-----

1. ↑  *La Sanidad Militar y el Hospital Militar Central* Arquivado 28 de xuño de 2012 en Wayback Machine. *(en castelán)*
2. ↑  *Los notables Acevedo* Arquivado 14 de setembro de 2008 en Wayback Machine. *(en castelán)*
3. ↑  García Capurro, Federico. *Eduardo Blanco Acevedo*

|  |  |
| --- | --- |
| Control de autoridades | 
* Wd: Q3323270
* WorldCat
* VIAF: 101493423
* Autoresuy: 9128
* FAST: 1962827
* ISNI: 0000 0000 7185 0062
* LCCN: no2009160295

 |
Espectro de absorción normalizada das tres fotopsinas humanas e da rodopsina humana (en liña descontinua).
As **fotopsinas** (tamén chamadas **opsinas dos conos**) son proteínas que se encontran nas células cono da retina, que funcionan como moléculas fotorreceptoras que son a base da visión en cor. Na retina dos polos hai un sistema de pigmentos visuais dos conos chamado **iodopsina**, que é un análogo próximo da *púrpura visual* ou rodopsina dos bastóns. As fotopsinas e iodopsinas constan dun compoñente proteico unido a un cromóforo, que é o retinal.

Función
-------

As fotopsinas son un tipo de opsinas. As opsinas son receptores acoplados á proteína Gn-x da familia das proteínas retinilideno. A isomerización do 11-*cis*-retinal a todo-*trans*-retinal causada pola luz induce un cambio conformacional na proteína que activa a fotopsina e promove a súa unión á proteína G transducina, a cal desencadea unha fervenza de segundo mensaxeiro.

Tipos
-----

As diferentes fotopsinas difiren nuns poucos aminoácidos e absorben luz a diferentes lonxitudes de onda como pigmentos unidos ao retinal.

| Tipo de cono | Nome | Rango | Lonxitude de onda pico |
| --- | --- | --- | --- |
| S (OPN1SW) - "tritan", "cyanolabe" | β | 400–500 nm | 420–440 nm |
| M (OPN1MW) - "deutan", "chlorolabe" | γ | 450–630 nm | 534–545 nm |
| L (OPN1LW) - "protan", "erythrolabe" | ρ | 500–700 nm | 564–580 nm |

Nos humanos hai 3 iodopsinas (análogos da rodopsina) que conteñen os complexos pigmento-proteína **fotopsina I, II, e III**. Os 3 tipos de iodopsinas denomínanse erythrolabe (fotopsina I + retinal), chlorolabe (fotopsina II + retinal), e cyanolabe (fotopsina III + retinal), respectivamente. 
Estas fotopsinas teñen unha absorción máxima para a luz vermella ["erythr"-vermello] (fotopsina I), verde ["chlor"-verde] (fotopsina II), e violeta azulada ["cyan"-violeta azulado] (fotopsina III).

Historia
--------

George Wald recibiu o Premio Nobel de Medicina en 1967 polos seus experimentos feitos na década de 1950 que mostraron a diferenza en absorbancia das fotopsinas.

Notas
-----

1. ↑  Wyszecki, Günther; Stiles, W.S. (1982). *Color Science: Concepts and Methods, Quantitative Data and Formulae* (2nd ed.). New York: Wiley Series in Pure and Applied Optics. ISBN 0-471-02106-7.
2. ↑  R. W. G. Hunt (2004). *The Reproduction of Colour* (6th ed.). Chichester UK: Wiley–IS&T Series in Imaging Science and Technology. pp. 11–12. ISBN 0-470-02425-9.
3. ↑  Rushton, W. A. H. (1 June 1966). "Densitometry of pigments in rods and cones of normal and color defective subjects" (PDF). *Investigative Ophthalmology* **5** (3): 233–241. PMID 5296487. Consultado o 2006-11-14.

Véxase tamén
------------

### Outros artigos

* Rodopsina, o pigmento para a visión na escuridade *monocromática* (escotópica) dos bastóns.
* Melanopsina, pigmento usado para controlar o tamaño pupilar e os ciclos de sono e vixilia
* Ciclo visual, a química da fototransdución
* Cegueira ás cores

### Ligazóns externas

* Rodopsina, resumo e imaxes.

|  |  |
| --- | --- |
| Control de autoridades | 
* Wd: Q420433
* EBID: ID
* MAG: 80001806

 |
**Eduard Lamas Alsina**, nado en Barcelona o 16 de decembro de 1990, é un xogador de hóckey a patíns galego que xoga de defensa e medio. Actualmente forma parte do Benfica portugués.

Traxectoria
-----------

Eduard Lamas comezou a práctica do hóckey a patíns nas categorías inferiores do H.C. Liceo, club co cal gañou dous campionatos de España en categoría júnior. Na tempada 2008-09 pasou a formar parte do Club Patín Cerceda, que daquela militaba na Primeira División, conseguindo o ascenso á OK Liga. Na campaña 2009-10 continuou na entidade cercedense na máxima categoría do hóckey a patíns, aínda que finalmente o club galego descendería ao final da campaña.

Na tempada seguinte pasou a xogar no Liceo, compartindo equipo con seu irmán Josep. No club coruñés gañou dúas Copas de Europa, unha Copa Continental, unha Copa Intercontinental e o título de liga de 2013. En 2015 fichou polo Futbol Club Barcelona, onde xogou dúas tempadas, gañando dúas ligas, dúas Copas do Rei e unha Supercopa de España. Regresou ao Liceo na tempada 2017-18, gañando ese ano a Supercopa. Ao remate da tempada 2018-19 fichou polo Benfica portugués.

Gañou tamén os maiores títulos a nivel de selección, formando parte da selección española que gañou a Copa Latina en 2012, o Campionato do Mundo en 2017 e o Campionato de Europa en 2018. Anteriormente xogara nas categorías inferiores da selección, coa que se proclamou campión de Europa xuvenil no 2007 e júnior no 2008, campión do mundo sub 20 en 2007 e 2009 e campión da Copa Latina Sub 23 no ano 2010.

Vida persoal
------------

É fillo do que fora presidente do HC LIceo, Eduardo Lamas, e irmán máis novo de Josep Lamas, histórico xogador do Liceo.

Equipos
-------

* Categorías inferiores do H.C. Liceo: ata 2008-2009
* CP Cerceda: 2009-2010
* H.C. Liceo: 2010-2015
* Futbol Club Barcelona: 2015-2017
* H.C. Liceo: 2017-2019
* Benfica: 2019-actualidade

Palmarés
--------

* **2 Copa de Europa:** 2010-11 e 2011-12
* **1 Copa Continental:** 2012
* **1 Copa Intercontinental:** 2012
* **3 OK Liga:** 2013, 2016 e 2017
* **2 Copa do Rei:** 2016 e 2017
* **2 Supercopa de España:** 2015 e 2018

Notas
-----

1. ↑  "Ocho goles para cinco despedidas". *La Opinión A Coruña* (en castelán). 26 de maio de 2019. Consultado o 24 de xuño de 2020.
2. ↑  "Edu Lamas é reforço!" (en portugués). 6 de xuño de 2019. Consultado o 24 de xuño de 2020.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Ficha do xogador no sitio oficial do Liceo